תקנות המים (מניעת זיהום מים) (בריכות אידוי ואגירה)

{{ח:התחלה}}
{{ח:כותרת|תקנות המים (מניעת זיהום מים) (בריכות אידוי ואגירה), התשנ״ז–1997}}

{{ח:פתיח-התחלה}}
{{ח:תיבה|ק״ת תשנ״ז, 1118|תקנות המים (מניעת זיהום מים) (בריכות אידוי ואגירה)|https://olaw.org.il/takanot/takanot-5849.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכויותי לפי {{ח:חיצוני|חוק המים#סעיף 20ד|סעיף 20ד(א)(1) ו־(2)}} {{ח:חיצוני|חוק המים|לחוק המים, התשי״ט–1959}} (להלן – חוק המים), ולפי {{ח:חיצוני|חוק למניעת מפגעים#סעיף 7|סעיף 7}} {{ח:חיצוני|חוק למניעת מפגעים|לחוק למניעת מפגעים, התשכ״א–1961}} (להלן – חוק למניעת מפגעים), ולאחר התייעצות עם שר הבריאות ומועצת המים ובאישור ועדת הכלכלה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בריכה“ – בריכת אידוי או בריכת אגירה;
{{ח:ת|סוג=הגדרה}} ”בריכת אגירה“ – בריכה, בנפח העולה על 10 מטרים מעוקבים, החפורה בקרקע והמכילה שפכים, תמלחות, חומר נוזלי המכיל חומר מסוכן, או חומר מוצק הנמס במים והמכיל חומר מסוכן, למעט דלק ומוצריו;
{{ח:ת|סוג=הגדרה}} ”בריכת אידוי“ – בריכה המשמשת או המיועדת לשמש לסילוק שפכים;
{{ח:ת|סוג=הגדרה}} ”דליפה“ – דליפת שפכים או נוזלים מבריכה או ממערכת הזרמה לבריכה, למעט דליפה בכמות זניחה במהלך תפעול שוטף;
{{ח:ת|סוג=הגדרה}} ”הממונה“ – מי שהשר לאיכות הסביבה מינהו בכתב כממונה לענין תקנות אלה;
{{ח:ת|סוג=הגדרה}} ”חומר מסוכן“ – כמשמעותו {{ח:חיצוני|חוק החומרים המסוכנים|בחוק החומרים המסוכנים, התשנ״ג–1993}};
{{ח:ת|סוג=הגדרה}} ”מפעיל“ – כל אחד מאלה:
{{ח:תתת|(1)}} בעל רשיון עסק לפי {{ח:חיצוני|חוק רישוי עסקים|חוק רישוי עסקים, התשכ״ח–1968}} (להלן – חוק רישוי עסקים), שבתחומי עסקו מצויה בריכה;
{{ח:תתת|(2)}} מי שבבעלותו, בהשגחתו או בפיקוחו פועלת בריכה;
{{ח:ת|סוג=הגדרה}} ”מקור מים“ – כהגדרתו {{ח:חיצוני|חוק המים#סעיף 20א|בסעיף 20א לחוק המים}};
{{ח:ת|סוג=הגדרה}} ”שפכים“ – פסולת תעשייתית המורחקת בהזרמה, לרבות תמלחות, שמקורה במקום שבו עושים מלאכה, מייצרים או מאחסנים מוצרים וחומרים, או בעסק טעון רישוי כמשמעותו {{ח:חיצוני|חוק רישוי עסקים|בחוק רישוי עסקים}}.

{{ח:סעיף|2|הקמת בריכה חדשה והפעלתה}}
{{ח:תת|(א)}} המקים בריכה יקימה רק לאחר שהוכח, להנחת דעתו של הממונה, כי לא קיימת חלופה זמינה, ישימה מבחינה כלכלית ובלתי מזיקה מבחינה סביבתית, לטיפול בשפכים או לסילוקם, ובידו המידע הבא:
{{ח:תתת|(1)}} חתך גיאולוגי של מקום הבריכה, פרטים על קידוחי מים קיימים ברדיוס אופקי של שלושה קילומטרים ממנה, ופרטים על מפלסי מי תהום ברדיוס זה;
{{ח:תתת|(2)}} תיאור סוג הקרקע עד למפלס מי התהום או עד לשכבה אטימה, כולל נתוני מוליכות הידראולית בתחום זה;
{{ח:תתת|(3)}} תיאור הניקוז העילי והתת־קרקעי במקום הבריכה.
{{ח:תת|(ב)}} המקים בריכה או המפעילה, יקימה ויפעילה באופן שאינו גורם או עלול לגרום לזיהום מקור מים, או לזיהום אויר או לריח בלתי סביר כמשמעותם {{ח:חיצוני|חוק למניעת מפגעים|בחוק למניעת מפגעים}}.

{{ח:סעיף|3|הוראות לענין הקמת בריכה}}
{{ח:תת|(א)}} המקים בריכה או המפעילה יקיים כל אלה:
{{ח:תתת|(1)}} קרקעית הבריכה ודפנותיה נאטמו באיטום כפול, ובין שתי שכבות האיטום קיימת מערכת ניקוז לשוחות ביקורת, המאפשרת ניטור שוטף של דליפה בין שתי שכבות האיטום;
{{ח:תתת|(2)}} שכבת האיטום עשויה מחומר עמיד בפני סוגי השפכים שיוזרמו לבריכה ובפני קרינת שמש ופגעי אקלים;
{{ח:תתת|(3)}} יעילות האיטום נבדקה באמצעים הטכנולוגיים הטובים ביותר הקיימים, הנמצאים בשימוש והישימים מבחינה כלכלית, לפני הפעלת הבריכה ובמהלך התקנת האיטום;
{{ח:תתת|(4)}} הותקנו אמצעים הדרושים לניטור דליפות מהבריכה, וכן אמצעים לאחזקת הבריכה והפעלתה התקינה, למניעת זיהום מקורות מים;
{{ח:תתת|(5)}} נפח הבריכה ימנע גלישת נוזלים בשל מילוי יתר, לרבות בעת ירידת גשמים; נתוני ירידת הגשמים יחושבו, לענין זה, לפי כמות הגשמים המרבית בחמישים השנים האחרונות;
{{ח:תתת|(6)}} אופן הקמת הבריכה מאפשר פינוי מישקעים בעת הצורך, ללא פגיעה באטימותה;
{{ח:תתת|(7)}} הותקנו אמצעים למניעת זרימת נגר עילי או חדירת מי תהום לבריכה;
{{ח:תתת|(8)}} הבריכה מגודרת, ואחזקתה והפעלתה נעשים בתנאי בטיחות נאותים למניעת סכנה לבני אדם, כולל התקנת שלטי אזהרה;
{{ח:תתת|(9)}} הוכנו נהלים לניטור ולבקרה מפני דליפות, לטיפול במקרה של דליפה ולשיקום קרקע ומקורות מים שזוהמו כתוצאה מדליפה.
{{ח:תת|(ב)}} נוסף על האמור בתקנת משנה (א), המקים בריכת אידוי ימלא גם אחר אחד מאלה –
{{ח:תתת|(1)}} הבריכה תהיה מורכבת משתי יחידות אידוי לפחות, באופן שיחידה אחת תאפשר קליטת שפכים בזמן שביחידת אידוי אחרת מתבצע אידוי השפכים ושיקוע מישקעים לצורך סילוקם;
{{ח:תתת|(2)}} הבריכה תהיה בנויה באופן אחר המאפשר סילוק מישקעים ממנה.

{{ח:סעיף|4|ניקוי מישקעים מבריכת אידוי}}
{{ח:תת|(א)}} מפעיל בריכת אידוי ינקה את המישקעים שהצטברו בה, בהגיע גובהם לשליש מעומק הבריכה או ארבע שנים אחרי מועד הקמתה או אחרי מועד הניקוי האחרון, הכל לפי המוקדם שביניהם.
{{ח:תת|(ב)}} ניקוי המישקעים יבוצע באופן שאינו פוגע או עלול לפגוע בשכבת האיטום; בגמר הניקוי, יבצע המפעיל בדיקה שתוודא כי איטום הבריכה לא נפגע בזמן פעולת הניקוי.
{{ח:תת|(ג)}} מפעיל יפנה ויסלק את המישקעים בהתאם להוראות כל דין לענין אופן סילוק מישקעים.
{{ח:תת|(ד)}} מפעיל בריכת אידוי רשאי לא לנקותה ממישקעים שהצטברו בה או לנקותה במועדים שונים מאלה שנקבעו בתקנת משנה (א), אם הדבר לא יגרום לסכנה של גלישת שפכים מהבריכה ואם הוכח, להנחת דעתו של הממונה, כי השארת המישקעים בבריכה לא תגדיל את הסכנה לזיהום מקורות מים או שניקוי הבריכה עלול לסכן מקורות מים.

{{ח:סעיף|5|הפעלת בריכה קיימת}}
{{ח:ת}} המפעיל בריכה קיימת יפעילה באופן שאינו גורם או עלול לגרום לזיהום מקור מים, או לזיהום אויר או לריח בלתי סביר כמשמעותם {{ח:חיצוני|חוק למניעת מפגעים|בחוק למניעת מפגעים}}, ולהנחת דעתו של הממונה.

{{ח:סעיף|6|נקיטת אמצעים באירוע דליפה}}
{{ח:תת|(א)}} אירעה דליפה מבריכה או קיים חשש כי אירעה או עלולה לקרות דליפה מבריכה –
{{ח:תתת|(1)}} ינקוט המפעיל את כל האמצעים הדרושים למניעתה או להפסקתה לאלתר, לפי הענין;
{{ח:תתת|(2)}} ידווח המפעיל לממונה תוך 48 שעות ממועד גילוי הדליפה, על הדליפה ועל האמצעים שנקט כאמור.
{{ח:תת|(ב)}} זוהמה קרקע עקב דליפה כאמור בתקנת משנה (א) המכילה חומר מסוכן, יטפל המפעיל בקרקע שזוהמה באחת או יותר משיטות אלה:
{{ח:תתת|(1)}} סילוק מידי של שכבת הקרקע שזוהמה לאתר פסולת שאישר הממונה;
{{ח:תתת|(2)}} טיפול ביולוגי בקרקע;
{{ח:תתת|(3)}} שיטה אחרת במקרה שהאמור בפסקאות (1) ו־(2) אינו ישים.

{{ח:סעיף|7|השבתת בריכה}}
{{ח:ת}} מפעיל המבקש להשבית בריכה, יעשה כל אלה:
{{ח:תת|(1)}} יפנה את המישקעים שהצטברו בבריכה בהתאם להוראות {{ח:פנימי|סעיף 4|תקנה 4}};
{{ח:תת|(2)}} יבצע בדיקות מים בקרבת הבריכה לפי הנחיות הממונה;
{{ח:תת|(3)}} ינקה את מקום הבריכה ואת הקרקע שזוהמה בקרבתה, וימלא את נפח הבריכה בחומר אינרטי המתאים לסביבה.

{{ח:סעיף|8|סייג לתחולה}}
{{ח:תת|(א)}} תקנות אלה לא יחולו על –
{{ח:תתת|(1)}} בריכת אידוי כמשמעותה {{ח:חיצוני|תקנות המים (מניעת זיהום מים) (שטיפת מתקני ריסוס)|בתקנות המים (מניעת זיהום מים) (שטיפת מתקני ריסוס), התשנ״א–1991}};
{{ח:תתת|(2)}} בריכה המשמשת למיחזור מים בתעשיית בטון, או בתעשיית מחצבים ומחצבות, ובלבד שאין הצטברות של מלחים כלורידים, מלחים נתרניים או חומרים מסוכנים בתהליך מיחזור המים.
{{ח:תת|(ב)}} על בריכה הקיימת ביום תחילתן של תקנות אלה, לא יחולו הוראות {{ח:פנימי|סעיף 2|תקנות 2}}, {{ח:פנימי|סעיף 3|3(א)(1)–(7)}}, {{ח:פנימי|סעיף 3|ו־3(ב)}}.

{{ח:סעיף|9|שמירת דינים}}
{{ח:ת}} תקנות אלה באות להוסיף על הוראות כל דין בענין טיפול וסילוק של חומרים מסוכנים ממקור מים, ולא לגרוע מהן.

{{ח:סעיף|10|עונשין}}
{{ח:ת}} העובר על הוראה מהוראות תקנות אלה, דינו כאמור {{ח:חיצוני|חוק המים#סעיף 20כא|בסעיף 20כא לחוק המים}}.

{{ח:סעיף|11|תחילה}}
{{ח:ת}} תחילתן של תקנות אלה שישה חודשים מיום פרסומן.

{{ח:חתימות|י״ח באב התשנ״ז (21 באוגוסט 1997)}}
* '''רפאל איתן'''
השר לאיכות הסביבה
{{ח:סוגר}}
{{ח:סוף}}
[[קטגוריה:בוט חוקים]]